《建炎丞相成国吕忠穆公退老堂诗二首 其二》
宋代·薛弼

卜筑追寻九老游，江南最好是丹丘。乞将金鼎调元手，暂向磻丹理钓舟。

东阁蚤延天下隽，画堂春锁海中洲。他年共看车书一，举目山河笑楚囚。

作者简介：（1088—1150）温州永嘉人，字直老。徽宗政和二年进士。钦宗靖康初，金兵攻汴京，力主李纲坚守之议，围解，迁光禄寺丞。高宗绍兴初，除湖南运判，助岳飞镇压杨幺起事。累擢敷文阁待制。素游秦桧门，岳飞死，凡为飞谋议者皆夺职，唯弼得免。卒谥忠简。